kardosdrur/scandi-wiki huggingface dataset:
Phoenix (rumsonde)

Phoenix eller Phoenix Mars Lander er et ubemandet rumfartøj, der har som mission at lande tæt på nordpolen af Mars. Rumsonden har et sæt af videnskabelige instrumenter om bord, der har som formål at undersøge om miljøet på Mars kan eller har kunnet understøtte liv og undersøge vandets historie. Phoenix blev opsendt uden problemer 4. august 2007 og landede på Mars 25. maj 2008. Udviklingen af rumsonden er foregået som et samarbejde mellem adskillige instanser hvor University of Arizona under ledelse af NASA har haft det overordnede ansvar. De andre bidrag kommer fra NASA, det canadiske rumagentur, den amerikanske luftfartsindustri og universiteter i USA, Canada, Schweiz, Danmark og Tyskland. Fra Danmark deltager både Aarhus Universitet og Københavns Universitet.

Phoenix landede i Vastitas Borealis i nærheden af Heimdallkrateret på den nordlige halvkugle. Landingsområdet på 68° N og 233° Ø kaldes uformelt for Green Valley af Jet Propulsion Laboratory.

Den 31. juli 2008 meddelte NASA at laboratoriet om bord på Phoenix Mars Lander havde bekræftet fund af vand i en prøve af frossen jord hentet op fra en dybde på omkring 5 cm. Der har tidligere være indikationer på forekomster af is i dybtliggende kratre, men det er første gang en prøve har endeligt konstateret forekomster af vand på Mars.

Fundet har sammen med rumfartøjets generelle tilstand fået NASA til at forlænge Phoenix Mars Landers aktiviteter med 5 uger indtil 30. september 2008.

Midnatssolen på retur 
Phoenix landede nord for polarcirklen og har i 86 marsdøgn haft konstant solskin. Den 21. august kom den første solnedgang og natten varede en halv time. Efterhånden vil nætterne blive længere og længere og d. 3. april 2009 vil polarmørket opsluge landingsområdet indtil d. 11. juli 2009 hvor Solen viser sig igen i ca. 30 minutter. Længe inden vil rimfrost og et decideret isdække dog ødelægge Phoenix-sonden. Det er usandsynligt at Phoenix vil være funktionsdygtig næste marssommer, men softwaren sættes i Lazarus mode – dvs. det vil prøve at opnå kontakt hvis Phoenix' radio skulle virke.

Galleri

Noter og referencer

Eksterne henvisninger 

 Phoenix hjemmeside
 Side om Phoenix  fra JPL
 Profil af Phoenix  af NASA's Solar System Exploration
 Liste over indholdet på Phoenix DVDen
 Introduktion til Visions of Mars Projektet fra The Planetary Society
 Video af Phoenix transport til opsendelsesstedet
 Video der beskriver sondens formål
 Video af opsendelsen af Phoenix
 Video med detaljer om Phoenixmissionen 

Mars
Rumsonder
Østjerusalem

Østjerusalem (Arabisk: القدس الشرقية, transskription: al-Quds ash-Sharqiya. Hebraisk: מִזְרַח יְרוּשָׁלַיִם, transskription: Mizraḥ Yerushalayim) er den del af Jerusalem, der blev holdt af Jordan efter den arabisk-israelske krig i 1948. I kontrast blev den vestlige del af Jerusalem – Vestjerusalem – holdt af Israel efter 1948-krigen. Som følge af seksdageskrigen i 1967 erobrede Israel Østjerusalem og har siden 1967 derfor kontrolleret hele Jerusalem.

I henhold til international lov betragtes Østjerusalem som en del af Vestbredden og derfor af de palæstinensiske områder. En række stater anerkender i øjeblikket Østjerusalem som hovedstaden i staten Palæstina (heriblandt Argentina, Brasilien, Kina, Rusland og alle 57 medlemmer af Den Islamiske Samarbejdsorganisation), mens andre lande (heriblandt Australien, Finland, Frankrig m.fl.) hævder, at Østjerusalem "vil blive Palæstinas hovedstad", mens de på nuværende tidspunkt omtaler Østjerusalem som "et besat område". Modsat erklærede Israel – som følge af Jerusalemloven fra 1980 – at det forenede Jerusalem var landets hovedstad. Jerusalems status er blevet beskrevet som "et af de mest vanskelige spørgsmål i den israelsk-palæstinensiske konflikt", hvor der eksisterer modstridende krav om suverænitet over byen – eller dele af den – samt adgang til Østjerusalem hellige steder.

Østjerusalem inkluderer Jerusalems gamle bydel og nogle af jødedommens, kristendommens og islams helligste steder, såsom Tempelbjerget, Grædemuren, Klippehelligdommen, Al-Aqsa-moskéen, Oliebjerget og Den Hellige Gravkirke.

Udtrykket "Østjerusalem" kan referere til enten området som var under jordansk herredømme mellem 1949–67, som var indlemmet i Jerusalems administrationsområde i 1967 og dækkede 70 km², eller det jordanske administrationsområdes territorium før 1967, som dækkede 6,4 km²

Noter

Referencer

Bibliografi 

 

Jerusalem
Vestbredden
Nutidens omstridte geografiske områder
Arthur Balfour

Arthur James Balfour, 1. jarl af Balfour (25. juli 1848 – 19. marts 1930) var en britisk konservativ politiker. Han var Storbritanniens premierminister 1902–05

Han er særlig kendt for Balfour-deklarationen, som han skrev som udenrigsminister i 1917 til den engelske zionistleder Lord Rothschild.

Ledere af Underhuset
Premierministre fra Storbritannien
Udenrigsministre fra Storbritannien
Lord Presidents of the Council
Marineministre fra Storbritannien
Jarler fra Det Forenede Kongerige
Palazzo Braschi

Palazzo Braschi er et stort neoklassicisstisk palads i Rom i Italien. det ligge mellem Piazza Navona, Campo de' Fiori, Corso Vittorio Emanuele II og Piazza di Pasquino. Det indeholder for øjeblikket Museo di Roma (Roms museum), der dækker byens historie fra middelalderen og frem til 1800-tallet.

Bygningen blev bygget af Luigi Braschi Onesti, der var Pave Pius 6.s nevø, og er designet af Cosimo Morelli.

Bygninger, konstruktioner og anlæg i Rom
Anden intifada

Den anden intifada (Arabisk: الانتفاضة الثانية, transskription: Al-Intifāḍat aṯ-Ṯāniyya. Hebraisk: האינתיפאדה השנייה, transskription: Ha-Intifada ha-Shniya), også kendt som Al-Aqsa Intifada (Arabisk: انتفاضة الأقصى, transskription: Intifāḍat al-ʾAqṣā), var en større palæstinensisk opstand mod Israel. Årsagen til intifadaen tænkes at have været centreret om fiaskoen på Camp David-topmødet i 2000, hvor man havde forventet at nå frem til en endelig aftale om den israelsk-palæstinensiske fredsproces. Voldshandlingerne begyndte i september 2000, efter at Ariel Sharon – den daværende israelske oppositionsleder – d. 28. september aflagde et kontroversiel besøg på Tempelbjerget i Jerusalem (hvor Al-Aqsa-moskéen og Klippehelligdommen også er beliggende); selve besøget var fredeligt, men – som forventet – udløste det protester og optøjer, som israelsk politi slog ned på med gummikugler og tåregas.

Den anden intifada forårsagede et højt antal ofre – både blandt civile såvel som kombattanter. Israelske styrker gjorde bl.a. brug af skydevåben, kampvogne, luftangreb og målrettede drab, mens palæstinenserne hjorde brug af bl.a. skydevåben, selvmordsbomber, stenkast og raketangreb. Palæstinensernes brug af selvmordsbomber var særligt fremtrædende og var hovedsageligt målrettet israelske civile. Generelt stod det i kontrast til den første intifada, som generelt var karakteriseret som mindre voldelige. Det anslås, at kampene samlet (både hvad angår civile og militære kombattanter) resulterede i godt 4.000 dræbte; cirka 3.000 palæstinensere, 1.000 israelere, samt 64 udlændinge.

Mange anser Sharm el-Sheikh-topmødet i 2005 for at have markeret afslutningen på den anden intifada. Den palæstinensiske præsident Mahmoud Abbas og den israelske premierminister Ariel Sharon blev her enige om, at alle palæstinensiske fraktioner ville stoppe alle voldshandlinger, mens Israel ligeledes ville indstille al sin militære aktivitet. De genbekræftede ligeledes deres forpligtelse til "Køreplanen for Fred "-processen. Sharon indvilligede ligeledes i at løslade 900 af de 7.500 palæstinensiske fanger i Israel på daværende tidspunkt, ligesom han indvilligede i at trække sig tilbage fra byer på Vestbredden, som var blevet genbesat af israelske styrker i forbindelse med den anden intifada.

Referencer

Litteratur

Bøger

Artikler 
 
 
 
 
 

Israel-Palæstina-konflikter
Mellemøsten
Israel
Sider med Webarchive-skabelon som henviser til Wayback Machine
Terre Haute

Terre Haute (engelsk: [ˌtɛɹə ˈhoʊt]) er en amerikansk by og administrativt centrum i det amerikanske county Vigo County, i staten Indiana. I 2000 havde byen et indbyggertal på .

Ekstern henvisning
Terre Hautes hjemmeside 

Byer i Indiana
Israels bankvæsen

Israels bankvæsen har sine rødder i zionistbevægelsen i begyndelsen af det 20. århundrede før etableringen af staten Israel i 1948. World Zionist Organization etablerede i 1903 Den anglopalæstinensiske bank, som senere blev omdøbt til Bank Leumi.
De to største banker kontrollerer over 60 % og de fem største over 90 % af bankaktiviteten.

De fleste banker blev nationaliseret, da deres aktier kollapsede under børskrisen i Israel i 1983. Siden da har regeringen solgt mange af sine bankaktier, men er fortsat en stor aktieejer i mange af de nu privatiserede banker. Regeringen solgte Bank Hapoalim i 1996 og HaMizrachi i 1998 og også broderparten af sine aktier i Discount bank i 2006 og i Leumi i 2005.

Israels fem største banker

Bankfusioner 
Der har været begrænset fusionsaktivitet inden for det israelske bankvæsen. Fusioner er for det meste blevet begrænset til fusionering af banker, som driver med pantsættelse med ledende banker inden for deres bankgruppe og nogle små banker som er blevet købt op af større banker for stordriftsfordeler.

Opsyn og regulering 
Bank of Israel holder opsyn med israelske banker via banktilsynet.
Banktilsynets opgaver og autoriteter er baseret på en række love:
 The Banking Ordinance, 1941, en mandatsanordning som er blevet justeret og opdateret gennem årene;
 The Banking (Licensing) Law, 1981;
 The Banking (Service to Customers) Law, 1981;
 The Checks Without Cover Law, 1981.

Referencer 

Bankvæsen
Vierwaldstättersøen

Vierwaldstättersøen (tysk:Vierwaldstättersee; fransk: Lac des Quatre Cantons; italiensk: Lago dei Quattro Cantoni/Lago di Lucerna; rheto-romansk: Lag Lucerna; engelsk: Lake Lucerne) er en sø omgivet af bjerge i Centralschweiz. Navnet kommer af de fire omkransende Waldstätten (Kantoner): Uri, Unterwalden, Schwyz og Luzern. Søen blev blev dannet af Reuss-gletsjeren ved slutningen af sidste istid for 12.000 år siden.

Fra Gotthardmassivet flyder Reuss-floden mod søen og fører store mængder materiale med sig, så deltaet i tidens løb har flyttet sig 10 km mod nord ud i Urnersee (den østlige nord-sydgående 'arm' af Vierwaldstättersøen). I Luzerns "Gletschergarten" vises Alpernes historie, istiderne og deres gletsjere.

Vierwaldstättersøen kaldes af og til Luzernsøen eller Lucernesøen.

Historie 
På Rütliwiese med udsigt over Vierwaldstättersøen skulle Schweizer Urkantonerne Uri, Unterwalden og Schwyz i begyndelsen af august 1291 have svoret den evige troskab, Rütlischwur. Selv efter den schweiziske Reformation forblev Urschweiz katolsk: I Unterwalden havde Schweiz' Nationalhelgen Bruder Klaus sin Klause og for enden af dalen ligger klosteret Engelberg. Her uddannes også rekrutterne til Schweizergarden i Vatikanet.
Pilgrimsvejen til Rom går langs søen. Også den vestligtgående Jakobsvej til Santiago de Compostela fører fra Einsiedeln mod Brunnen. Herfra fører den videre vestpå med skib mod Luzern eller over Alpnachersee mod syd til Brünigpass.

Turisme 

På deres vej sydpå opdagede englænderne indre Schweiz' bjergverden. Der findes stadig flere kur- og badsteder fra dengang som Weggis og Gersau. I 1871 åbnede den allerførste tandhjulsbane i Europa, Vitznau-Rigi-Bahn. En opstigning på Rigi blev beskrevet af journalisten og forfatteren Mark Twain , og det førte i 18-hundredtallets USA til en opblomsting af schweizerturismen.

Ved Vierwaldstättersøen blev den allerførste Schweizer Alpen-Club grundlagt som en ren britisk foreteelse. I 1889 byggedes fra Alpnachstad på Pilatus den stejleste tandhjulsbane i verden.
Det er muligt at køre rundt om søen, skønt ruten er langsom, snoet og går gennem tunneler. Der er regelmæssig skibstrafik mellem søens forskellige byer. Det er en populær destination for turister, både for indfødte schweizere og udlændinge, og der er mange hoteller langs bredden.

Søens vandstand bliver kontrolleret af en 'nåledam' på Reuss floden i Luzern opstrøms for Spreuerbrücke.

 Kendte udsigts-bjerge : Rigi, Pilatus, Bürgenstock, Stanserhorn, Mythen, Urirotstock

 Steder fra Schweiz' historie: Rütli, Tellsplatte, Tellskapelle, Hohle Gasse

Søer i Schweiz
Obwalden
Nidwalden
Kanton Luzern
Broche

En broche er en smykkegenstand i mange former.
Den kan være lavet af ædelmetaller og ædelsten og andre metaller, rav og lignende.
Brocher sættes på tøjet med en lille nål, som er indbygget i smykket. De er oftest båret af kvinder.

Eksterne henvisninger 

Smykker
Broderi

Broderi er kunstfærdig udsmykning på tøj eller andre stoffer.
Det er lavet af tråd, som er syet på stoffet i forskellige former og farver for at gøre det smukkere.
Broderier kan være stukket med tråde af silke, uld, hør, bomuld, guld eller sølv.
Broderier ses på klædedragter fra middelalder, rokoko, empire og vore dages haute couture. Og på møbelbetræk fra samme perioder. Der er ofte broderi på dele af nationaldragter. Særligt er huenakker fra Bornholm og Heden (mellem Køge og Roskilde) berømte.
Broderier kan masseproduceres på maskiner. I Danmark findes der flere specialister, som leverer maskinbroderi.

Bayeux-tapetet er et stort broderi fra 11. århundrede.
Hedebosyning er et eksempel på meget specialiseret og raffineret broderi

I daglig tale bruges broderi ofte om korssting. Petitpoint er halve korssting og finere.

Gallery

Noter 

 

 
Pyntning
Chaitén

Chaitén er en vulkan i Chile, der mentes at være sovende, men som 2. maj 2008 gik i udbrud og derved tvang flere hundrede mennesker i byen af samme navn i evakuering.

Chaitén er en caldera med 3 km i diameter og 1.122 m i højden. Den ligger i Andesbjergene i Chiles sydlige del nær den dobbelt så høje Michinmahuida-vulkan. Krateret i Chaitén er delvist fyldt op med obsidian, som præcolumbianske kulturer brugte til at fremstille forskellige genstande med.

Vulkaner i Chile
Schwaben (Bayern)

Schwaben er både et Bezirk og et Regierungsbezirk i den tyske delstat Bayern. Det er den del af Schwaben som nu hører til Bayern og bliver i daglig tale også kaldt Bayerisch-Schwaben. Administrationsby for både bezirk regierungsbezirk er Augsburg.

Inddeling 

Regierungsbezirk Schwaben omfatter fire Kreisfrie byer og ti landkreise:

Kreisfrie byer 

 Augsburg
 Kaufbeuren
 Kempten (Allgäu)
 Memmingen

Landkreise

Geografi 
Landskabet Bayerisch-Schwaben ligger i den sydvestlige del af Bayern og rækker fra Ries i nord, tikl Allgäu i syd. Mod vest bliver Bayerisch-Schwaben afgrænset af floden Iller, mod syd delvist af Bodensee og i øst af floden Lech og landskabet Lechrain. Området grænser i nord til Mittelfranken, i øst til Oberbayern, i syd til Tirol og Vorarlberg i Østrig og til St. Gallen i Schweiz og i vest til delstaten Baden-Württemberg.

Eksterne henvisninger 

 Bayerisch Schwaben – (Tourismusverband Allgäu / Bayerisch-Schwaben e.V)
 Bayerisch-Schwaben-Blickpunkte  – (Satz und Grafik Partner GmbH)
 Bilder vom Regierungssitz mit Fronhof  – (Augsburg-Wiki)

Regierungsbezirke i Tyskland
Bayern
Bayern
Martin Keamy

Martin Keamy er en fiktiv person i den amerikanske tv-serie Lost, spillet af Kevin Durand. Keamy har sin første optræden i fjerde sæsons "The Constant."

Fiktive personer fra Lost
Nestor Carbonell

Nestor Carbonell (født 1. december 1967) er en cuba-amerikansk skuespiller bedst kende for sin rolle som Rivera i sitcommen Suddenly Susan, Richard Alpert i Lost, Frank Duque i Cane og Batmanuel i The Tick.

Carbonell har per fjerde sæson, medvirket i over 10 afsnit af Lost. Han var i første omgang ikke ledig til arbejdet på fjerde sæson, på grund af sin deltagelse i Cane, men Writers Guild of America-strejken i 2007 og 2008 forårsagede Canes aflysning. Carlton Cuse, der er show runner på Lost, omtalte resultatet som en udforudset fordel ved strejken, og Carbonell returnerede i rollen som Richard i det John Locke-centriske afsnit "Cabin Fever."

Nestor har været gift med Shannon Kenny siden 3. januar 2001, og parret mødtes i 2000 under arbejdet på Attention Shoppers.

Filmografi

Film

Tv

Fodnoter

Eksterne henvisninger 

 

Skuespillere fra New York
Personer fra New York City
Spansk-amerikanere
5th Screen Actors Guild Awards

5th Screen Actors Guild Awards, blev afholdt den 7. marts 1999, som ærede de bedste skuespillere i året 1998.

Vindere

Film

Outstanding Actor 
Roberto Benigni – Livet er smukt
 Tom Hanks – Saving Private Ryan
 Ian McKellen – Gods and Monsters
 Nick Nolte – Affliction
 Joseph Fiennes – Shakespeare in Love

Outstanding Actress 
Gwyneth Paltrow – Shakespeare in Love
 Cate Blanchett – Elizabeth 
 Emily Watson – Hilary and Jackie 
 Meryl Streep – One True Thing 
 Jane Horrocks – Little Voice

Outstanding Supporting Actor 
Robert Duvall – A Civil Action
 James Coburn – Affliction
 Geoffrey Rush – Shakespeare in Love
 Billy Bob Thornton – A Simple Plan
 David Kelly – Waking Ned Devine

Outstanding Supporting Actress 
Kathy Bates – Primary Colors 
 Lynn Redgrave – Gods and Monsters 
 Rachel Griffiths – Hilary and Jackie 
 Brenda Blethyn – Little Voice 
 Judi Dench – Shakespeare in Love

Outstanding Cast 
Shakespeare in Love
Ben Affleck
Judi Dench
Joseph Fiennes
Colin Firth
Gwyneth Paltrow
Geoffrey Rush
Imelda Staunton
Tom Wilkinson
 Little Voice
 Saving Private Ryan
 La vita è bella (Life Is Beautiful)
 Waking Ned

Fjernsyn

Outstanding Actor – Drama Series 
Sam Waterston – Law & Order
 Anthony Edwards, ER
 Dennis Franz, NYPD Blue
 Jimmy Smits, NYPD Blue
 David Duchovny, The X Files

Outstanding Actor – Comedy Series 
Michael J. Fox – Spin City 
 Peter MacNicol, Ally (McBeal)
 Kelsey Grammer, Frasier
 David Hyde Pierce, Frasier
 Jason Alexander, Seinfeld

Outstanding Actor – Television Movie or Miniseries 
Christopher Reeve – Rear Window
 Charles S. Dutton, Blind Faith
 James Garner, Legalese
 Ray Liotta, The Rat Pack
 Ben Kingsley, The Tale of Sweeney Todd
 Stanley Tucci, Winchell

Outstanding Actress – Drama Series 
Julianna Margulies – ER
 Annie Potts, Any Day Now
 Christine Lahti, Chicago Hope
 Kim Delaney, NYPD Blue
 Gillian Anderson, The X-Files

Outstanding Actress – Comedy Series 
Tracey Ullman – Tracey Takes On... 
 Calista Flockhart, Ally McBeal
 Amy Pietz, Caroline in the City
 Lisa Kudrow, Friends
 Julia Louis-Dreyfus, Seinfeld

Outstanding Actress – Television Movie or Miniseries 
Angelina Jolie – Gia
 Olympia Dukakis, More Tales of the City
 Mary Steenburgen, About Sarah
 Stockard Channing, The Baby Dance
 Ann-Margret, Life of the Party: The Pamela Harriman Story

Outstanding Ensemble – Drama Series 
ER
George Clooney
Anthony Edwards
Laura Innes
Alex Kingston
Eriq La Salle
Julianna Margulies
Kellie Martin
Gloria Reuben
Noah Wyle
 Law & Order 
 NYPD Blue
 The Practice
 The X Files

Outstanding Ensemble – Comedy Series 
Ally McBeal 
Gil Bellows
Lisa Nicole Carson
Portia de Rossi
Calista Flockhart
Greg Germann
Jane Krakowski
Lucy Liu
Peter MacNicol
Vonda Shepard
Courtney Thorne-Smith
 Mælkevejen 1.th
 Everybody Loves Raymond 
 Frasier
 Friends

Life Achievement Award 
 Screen Actors Guild Awards 41st Annual Life Achievement Award:
 Kirk Douglas

Screen Actors Guild-priser
Begivenheder i 1999
Jelena Polenova

Jelena Dmitrijevna Polenova (, ; født 27. november 1850 i Sankt Petersborg, død 19. november 1898 i Moskva) var en russisk maler og designer, søster til Vasilij Polenov. Hun studerede under Pavel Tsjistjakov fra 1859 til 1870. I 1864 studerede hun under Ivan Kramskoj i Sankt Petersborg, og fra 1869 til 1870 i Charles Chaplin studie i Paris.

Fra omkring 1870'erne arbejdede Jelena Dmitrievna hovedsageligt med vandfarver. Hendes landskabsmalerier udført i vandfarver blev første gang vist offentligt i 1882, ved en udstilling i Skt. Petersborg og Moskva – hvor de fik en succesfuld modtagelse og bemærket af kritikeren Vladimir Stasov. I de tidlige 1890'erne flyttede Jelena Dmitrievna til Moskva, hvor hun blev tæt forbundet med familien Savva Mamontov og begyndte at spille en fremtrædende rolle i aktiviteterne omkring Abramtsevokolonien – en konservativ slavofil kunstretning i Rusland i slutningen af det 19. århundrede. I 1885 organiserede Jelena Dmitrievna og Jelisaveta Mamontova et snedke- og træudskæringsværksted på Abramtsevo. Jelena Dmitrievna forblev tæt involveret i udviklingen af en nationalromantisk version af Art Nouveau indenfor Abramtsevokolonien.

Billeder

Eksterne henvisninger 

 Art Fact 
 Biography 
 D. Gerasimova Hidden Fire (biografi og værker) 
 Polenova, Elena Dmitrievna 1850-1898 – WorldCat 

Malere fra Rusland
Personer fra Sankt Petersborg
Byer i Israel

Følgende liste over byer i Israel er baseret på registre hos Israels Statistiske Centralbureau (CBS). Før indførelsen af  Israels lokalstyresystem, kunne et urbant område få bystatus når indbyggertallet var over 20.000. Udrykket "by" refererer generelt ikke til lokalstyrer eller byområder, selv om en defineret by ofte inkluderer indbyggerne i et urbant område eller en forstad. 75 israelske kommuner har status "by".

På grund af dette siger listen intet om en bys sociale eller økonomiske status. Jerusalem har højere indbyggertal end Tel Aviv, selv om forstæderne til Tel Aviv (Gush Dan) er mange gange større på grund af de mange drabantbyer og forstæder. Fordi de identificeres med den mest centrale by i området, som er økonomisk, kulturelt og ofte politsk center i området, inkluderer definitionen på byerne ofte hele regionen. For eksempel bliver Ben Gurion International Airport refereret til som "Tel Aviv Airport" selv om den egentlig ligger nærmere Lod og Yehud-Monosson.

Liste over byer 
Israel har 14 byer med over 100.000 indbyggere, inkluderet Jerusalem med over 500.000 og Tel Aviv, som nærmer sig statussen "global by". Totalt har 74 israelske byområder fået bystatus af CBS, hvor den sidste by som fik bystatus er den israelsk-arabiske bosættelse i Kafr Qasim. Følgende liste er sorterbar, og indeholder alle israelske byer efter navn, distrikt, areal og indbyggertal efter information fra Israels statistiske centralbyråd i 2004 og 2006:

Byer med faldende indbyggertal 
Seks byer havde lavere indbyggertal i 2005 end i 2000. De er sorteret omtrentligt efter hvor meget indbyggertallet er faldet procentuelt:

Byer med stigende indbyggertal 
Otte byer forøgede befolkningstallet med mere end 12 % mellem 2000 og 2005. De er sorteret efter hvor meget befolkningstallet er steget procentvis:

 Note: Befolkningstallet i byen El'ad steg fra 5.800 indbyggere i 2000 til 25.500 i 2005, en forøgelse på 339,7 %. På samme måde steg befolkningstallet i Modi'in Illit fra 16.400 indbyggere til 30.500, en stigning på 86 %. Disse var imidlertidigt lokalstyrer i 2005, og er derfor ekskluderet fra listen.

Byer med høj indvandringsbefolkning 
Følgende er en liste over byer med høj indvandringsbefolkning. Med begrebet indvandrer mener man de som kom til Israel etter 1990. De fleste kom fra det tidligere Sovjetunionen, selv om der også kom mange fra Etiopien og Argentina.

Galleri

Se også 
 Israels distrikter
 Israels demografi

Referencer

Eksterne henvisninger 

 Kart (en)
 Urban Israel: Detaljer om og bilder fra mange byer i Israel  (en)
 Israels statistiske sentralbyrås offisielle hjemmeside  (en)

 
Israel
Israels demografi
Laura Gundersen

Laura Sofie Coucheron Gundersen (født Svendsen 27. maj 1832, død 1898) var en norsk skuespillerinde.

Hun rejste 17 år gammel til Christiania (Oslo) for at blive skuespiller, efter at have fået penge af en slægtning. Som eneste nordmand blev hun ansat ved Christiania Theater, som var et dansk etablissement. Laura Gundersen tilbragte det meste af sin karriere der, og spillede en række store tragedieroller. Hun blev i sin tid regnet som landets største scenekunstner. Hun urfremførte bl.a. Edvard Griegs melodrama "Bergljot" til tekst af Bjørnson i Christiania Theater i 1885.

Hendes danskinspirerede, romantiske spillestil gik med tiden af mode, og teateret blev fornorsket med en mere realistisk stil. Dette førte til at hun fik færre roller. Hendes arbejde med at finde frem til en egen kvindelig spillestil blev videreført af Johanne Dybwad. 

Laura Gundersen er begravet på Vår Frelsers gravlund i Oslo sammen med sin mand, skuespilleren Sigvard Gundersen.

Eksterne henvisninger 
 

Skuespillere fra Norge